Document ID: /roh_data/filtered/fineweb-2-filterrobots_roh.jsonl.gz/64428

Fusiun da scolas primaras Segl fin San Murezzan n'è nagin’opziun
- Actualisà Venderdi, 4.9.2015, 11:00
Tut las 3 vischnancas èn stadas da l'avis ch'i fetschia dapli senn da laschar en vischnanca las scolas, hai num en ina communicaziun.
Sco quai che la presidenta communala da Silvaplauna, Claudia Troncana, ha ditg envers RTR na fetschia betg senn da trametter ils scolars da Segl e Silvaplauna a San Murezzan a scola. Ina raschun saja la lingua d'instrucziun.
Segl e Silvaplauna èn numnadamain vischnancas bilingas, San Murezzan però monoling tudestg. Quai muntass che Segl e Silvaplauna stuessan furmar ina classa separada. Construir ina scola pli gronda a San Murezzan e laschar vidas quellas a Segl e Silvaplauna fissi la fallada via, uschia Troncana.
Punct da partenza
Vegnì a la discussiun èsi perquai che San Murezzan sto renovar e sanar la chasa da scola Grevas. Per manar vinavant il project ha San Murezzan vulì savair da Segl e Silvaplauna sch’ellas vesan en l'avegnir ina fusiun da las scolas. Suenter discussiuns èsi vegnì decis che quai n'è betg in’opziun. Ina collavuraziun pli stretga tranter las scolas da Segl e Silvaplauna saja dentant bain pussaivel, uschia Troncana vinavant.
RR novitads 20:00